Erik Boltowski

Erik Boltowski (sündinud 21. detsembril 1956) on eesti ajakirjanik, dokumentaalfilmide produtsent, stsenarist, operaator ja režissöör.
 
Ajakirjandusse tuli 1980. aastate lõpus laulva revolutsiooni ajal; varem töötas kunstnik-dekoraatorina. On avaldanud nooruses vennaga kahasse karikatuure ja osalenud karikatuurivõistlustel.

Aastatel 1989–1991 oli Rahvarinde ajalehe Vaba Maa kaastöötaja. 

1990. aastal lõpetas kaheaastased kõrgemad teleajakirjanike kursused Eesti Televisioonis. 2005. aastast on ta Eesti Ajakirjanike Liidu liige.

Töökäik televisioonis ja raadios

1988–1993 mittekoosseisuline autor Eesti Televisioonis.

1990–1991 vabakutseline autor ja operaator Eesti Videos.

1993–2000 õigussaadete vastutav toimetaja Eesti Televisioonis.
 
1990–1996 Raadio Vaba Euroopa mittekoosseisuline kommentaator ja 2000–2002 reporter
 
2001–2003 Kuku raadio saatesarja "Vabalt! Rivitult!" reporter-saatejuht
 
2004–2007 Vikerraadio saatesarja "Kaitsetahe" reporter-saatejuht

2008 Kanal2 uudistesaate "Reporter" reporter

2009–2011 TV3 uudistesaate "Seitsmesed uudised" reporter

2012–2019 TTV uudistesaate "Täna" reporter; alates 2017 sealsamas saatesarjade autor-toimetaja

Saatesarjad televisioonis 

 1992–1993 "Kasarmust ja staabist" (esimene telesari Eesti kaitsejõududest) – autor-toimetaja, ETV
 1993–1994 "Pakun kaitset" (politseisaade) – autor-toimetaja, ETV 
 1993–1995 "Teateid tegelikkusest" (ühiskondlik-poliitiline dokumentaalsari) – üksiksaadete autor, ETV 
 1995–1997 "Avatud toimik" (politseisaade) – saatesarja looja ja selle vastutav toimetaja, ETV 
 1998–1999 "Valvel" (saatesari Eesti kaitsejõududest) – autor, saatesarja toimetaja, operaator, režissöör, ETV 
 2017–2018 "Horisont" (ühiskondlik-poliitiline arutelusaadete sari) – autor ja saatejuht, TTV 
 2018–2019 "Eesti Kaitse Liit 100" (saatesari Kaitseliidust) – autor, toimetaja, kaameramees, režissöör, TTV
2019–... saatesari "Si Vis Pacem..." - riigikaitse ja ühiskondliku julgeoleku teemasid käsitlev vestlussaade, Uued Uudised

Dokumentaalfilmid
 "Uue Eesti sõdurid" (2001; dokumentaalfilm Eesti kaitsejõudude taastamisest Kaitseväe 10. aastapäevaks) – on inglise keelde tõlgitud ("New Estonia's Soldiers") – pikkus 25 minutit.
 "Baltic Eagle 2002" (2002; Eesti kaitsejõudude NATO-valmisoleku kontrollõppusest) – film valmis algupäraselt ingliskeelsena, tõlge eesti keelde. Pikkus 19 minutit.
 "Presidendi kaardivägi" (2003; dokumentaalfilm Vahipataljonist, väeosast mis kaitseb Kadriorus meie presidente, osaleb riiklikel tseremooniatel ja on ühtlasi Eesti pealinna kaitseüksus) – on tõlgitud inglise keelde ("The President's Guard – Single Guard Battalion"), pikkus 25 minutit.
 "Scoutspataljon" (2004; dokumentaalfilm Eesti kaitseväe ainsast profiväeosast ja NATO kiirreageerimisüksusest) tõlked: inglise ja vene keelde ("The Scouts Battalion"; "Батальон Cкаутов"). Filmi pikkus 25 minutit
 "Rahuvägi" (2004; dokumentaalfilm eesti rahuvalvajatest; – 10 aastat Eesti rahuvalve- ja rahutagamismissioone) tõlked: inglise ja vene keelde ("A Force For Peace"; "Миротворцы") – filmi pikkus 25 minutit
 "Täiskäik edasi" (2005/2006; dokumentaalfilm Eesti Mereväe arengust) pikkus: 28 minutit. Tõlge inglise keelde ("Full Speed Ahead"). Esilinastus ETV-s võidupühal, 23. juunil 2006, esimese Eesti mereparaadi puhul.
 "Tuletoojad" (2005/2006; dokumentaalfilm Kaitseliidust) tõlge inglise keelde ("The Flame Of Victory") pikkus: 30 minutit. Esilinastus ETV-s Kaitseliidu aastapäeval 13. novembril 2006.
 "Liiliarist" (2007/2008; dokumentaalfilm Naiskodukaitsest) pikkus: 45 minutit. Esilinastus ETV-s 23. juunil 2008.

Teinud ka reklaame ja õppefilme.

Kaasautorina
 "Spe Fretus – Lootusele tuginedes" Maurum 2007/2008 – dokumentaalfilm Eesti päritolu baltisakslasest Vene tsaaririigi admiralist Adam Johann von Krusensternist. Filmi stsenaariumi lõpliku variandi autor, esinejate intervjueerija kaadri taga jne.
 "Sõda rahu ajal" OÜ Milestone Media 2013/2014 – dokumentaalfilm Venemaa informatsioonilise ja psühholoogilise sõja mõjutustegevusest, meetoditest ja sihtidest Balti riikides. Režiikonsultant.

Poliitiline ja sõjaväeline tegevus

Nõukogude okupatsiooni ajal, alates 1983. aastast, osales noorte rahvuslikus vastupanuvõitluses (Eesti Rahvusühtsus Veljesto, ka Veljestu).

1989–1991 oli Nõukogude okupatsiooniarmee vastase liikumise Genf-49 liige.

1989. aastal valiti Boltowski Eesti Vabariigi Kodanike Komiteede Tallinna komitee saadikuks. Oli liige komitee kahes koosseisus.

1989. aastal sai temast sõltumatute parempoolsete noorte mõttekoja Ühendus Res Publica asutajaliige. 

1990. aastast kuulus Vabariiklaste Koonderakonna algatajate ja asutajate hulka, kellega koos liitus Rahvuslikku Koonderakonda Isamaa. Oli Isamaaliidu liige kuni aastani 2008.

1997. aastal Eesti Reservohvitseride Kogu asutajaliige; reservohvitser. Lõpetas Meegomäe Lahingukooli reservohvitseride kursuse ROK 2. 

(Nõukogude armee sundajateenistuses lõpetas 1975. aastal lennuväetehnikute kooli, kus omandas helikopterite raadioelektroonika tehniku kutse).

Autasud

Erik Boltowski ühiskondlikku- ja riigikaitsealast tegevust on seitsmel korral tunnustatud Eesti- ja välisriikide riigikaitseorganisatsioonide teenetemärkide ja medalitega, sealhulgas Kaitseliidu Valgeristi III klass (1999), Kaitseliidu Teenetemedali III klass (2005), Eesti Reservohvitseride Kogu Raudrist (2001).

Eesti ajakirjanikud
Sündinud 1956